कम्युनिस्ट नेता सिंगारवेलु चेट्टियार ने भारत में पहली बार वर्ष 1923 में मई दिवस मनाने का सुझाव दिया उनका कहना था कि जब दुनियां भर के मजदूर इस दिन को मनाते हैं तो भारत में भी इसकी शुरूआत की जानी चाहिए। आज भी विश्व के सभी बड़े देशों में श्रमिक दिवस या मई दिवस मनाया जाता है। भले ही मनाने का तरीका अलग-अलग राष्ट्रों में अलग-अलग है लेकिन इसका एकमात्र उद्देश्य मजदूरों के हक़ को पाने के लिए जागरुक करना है। मजदूर दिवस कहता है गुलामी की नींद से जागो, मजदूर संघर्षों की शानदार विरासत को याद करो। मजदूर वर्ग हमेशा परास्त नहीं हुआ है। लड़ाई अभी जारी है। मुट्ठीभर लोग जोर-जुल्म से करोड़ों-करोड़ मेहनतकश आबादी को हमेशा के लिए दबाकर नहीं रख सकते। जीत के लिए एक होना ही होगा।